તો બીજી તરફ અમિત શાહે પ્રેસવાર્તામાં જણાવ્યું કે કરોડો કાર્યકર્તાઓ માટે આજે હર્ષો ઉલ્લાસનો દિવસ છે કારણ કે પીએમ મોદીના વિકાસના મંત્રની આમાં જીત થઇ છે. સાથે જ તેમણે આ માટે કાર્યકર્તાઓને પણ શુભેચ્છા પાઠવી હતી. અમિત શાહે જણાવ્યું કે ચૂંટણી જીત્યા પછી વડાપ્રધાને પૂર્વોત્તર રાજ્યોના વિકાસની વાત કરી હતી. અને જનતાએ આ મામલે પીએમ પર વિશ્વાસ બતાવ્યો છે. ઉલ્લેખનીય છે કે જીત પછી દિલ્હી હેડક્વાર્ટર ખાતે અમિત શાહે હાજરી આપી હતી. અને કાર્યકરોએ અહીં ત્રિપુરાની જીતને ભારે હર્ષો ઉલ્લાસ સાથે આવકારી હતી. નોંધનીય છે કે ત્રણ રાજ્યોની આ ચૂંટણીમાં ભાજપને ત્રિપુરા અને નાગાલેન્ડમાં જોરદાર ફાયદો થયો છે. અને મેધાલયમાં કોંગ્રેસ આગળ છે. આમ આ પ્રદર્શનથી ભાજપનો ઉત્સાહ વધ્યો છે.